A4-0284/96

Ψήφισμα σχετικά με την απόφαση της Επιτροπής για τη θέσπιση κοινοτικού πλαισίου στήριξης για τις κοινοτικές διαρθρωτικές παρεμβάσεις στις περιφέρειες της Ιρλανδίας που υπάγονται στο στόχο αριθ. 1, ήτοι σε ολόκληρη την επικράτεια (C4- 0037/96).

Το Ευρωπαϊκό Κοινοβούλιο,

- έχοντας υπόψη την απόφαση της Επιτροπής για τη θέσπιση κοινοτικού πλαισίου στήριξης για τις κοινοτικές διαρθρωτικές παρεμβάσεις στις περιφέρειες της Ιρλανδίας που υπάγονται στο στόχο αριθ. 1, ήτοι σε ολόκληρη την επικράτεια (C4-0037/96),

- έχοντας υπόψη το δεύτερο κοινοτικό πλαίσιο στήριξης για την οικονομική και κοινωνική ανάπτυξη στην Ιρλανδία,

- έχοντας υπόψη το «σχέδιο περιφερειακής ανάπτυξης» (1994-1999) που υπέβαλε η Ιρλανδική Κυβέρνηση στην Επιτροπή στις 8 Οκτωβρίου 1993,

- έχοντας υπόψη τα αποτελέσματα της δημόσιας ακρόασης που διεξήχθη στις 7 Μαΐου 1996,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Κοινωνικών Υποθέσεων και Απασχόλησης (A4-0284/96),

Α. λαμβάνοντας υπόψη ότι η οικονομική και κοινωνική ανάπτυξη της Ιρλανδίας προσκρούει σε ορισμένες δυσχέρειες όπως:

- η απομακρυσμένη γεωγραφική θέση της νήσου και η χαμηλή πυκνότητα του πληθυσμού της,

- η ανεπαρκής διαφοροποίηση της αγροτικής της οικονομίας,

- η εξάρτηση της χώρας έναντι των ξένων εταιριών,

- η αδυναμία της εγχώριας βιομηχανίας,

- η έλλειψη επαγγελματικής κατάρτισης,

Β. λαμβάνοντας υπόψη ότι η ιρλανδική οικονομία παρουσιάζει ορισμένα πλεονεκτήματα όπως:

- ο νεαρός και ενεργός πληθυσμός,

- οι σημαντικές τουριστικές δυνατότητες,

- η αδιάπτωτη εφαρμογή μιας αυστηρής και συνεπούς εθνικής οικονομικής πολιτικής,

Γ. λαμβάνοντας υπόψη ότι το δεύτερο κοινοτικό πλαίσιο στήριξης, μετά το πρώτο, επιβεβαιώνει και αυτό την πολιτική και τις προσπάθειες της Ιρλανδίας για τη συνέχιση της οικονομικής και κοινωνικής της ανάπτυξης, προκειμένου να προσεγγίσει το μέσο κοινοτικό όρο και να ανταποκριθεί στα κριτήρια για τη συμμετοχή της στην ΟΝΕ,

Δ. λαμβάνοντας υπόψη το σημαντικό ρόλο που διαδραμάτισαν οι διαρθρωτικές παρεμβάσεις στο πλαίσιο του στόχου 1 στην Ιρλανδία από το 1989,

1. διαπιστώνει ότι τα μέσα που εφαρμόσθηκαν και η στρατηγική που ακολουθήθηκε κατά την πρώτη φάση (1989-1993) του κοινοτικού πλαισίου στήριξης, χάρη στις συνεχείς προσπάθειες και στη συνεπή εθνική πολιτική, συνέβαλαν σημαντικά στην ανάπτυξη της Ιρλανδίας[semigr ]

2. διαπιστώνει, πράγματι, ότι κατά την περίοδο αυτή:

- η οικονομική ανάπτυξη της Ιρλανδίας ανήλθε κατά μέσο όρο στο 5% του ΑΕΠ, στοιχείο που αποτελεί την καλύτερη επίδοση από όλα τα κράτη μέλη της ΕΕ[semigr ]

- η απασχόληση αυξήθηκε περίπου κατά 2% ετησίως[semigr ]

- το ισοζύγιο πληρωμών από ένα μικρό έλλειμμα το 1989 μετατράπη σε πλεόνασμα της τάξεως του 8% του ΑΕΠ το 1995[semigr ]

- το δημοσιονομικό έλλειμμα συνέχισε τη συρρίκνωσή του σε ποσοστό χαμηλότερο του 2%, όπως και το δημόσιο χρέος (85% στα τέλη του 1995)[semigr ]

3. εγκρίνει, κατά συνέπεια, τη δικαιολογημένη αύξηση των κονδυλίων που διατίθενται για τη συνέχιση της δεύτερης φάσης εφαρμογής του ΚΠΣ (1994- 1999), καθώς και για τις τέσσερεις προτεραιότητες που επελέγησαν από το δεύτερο ΚΠΣ κατά την περίοδο αυτή[semigr ]

4. επιδοκιμάζει, λόγω του υψηλού ποσοστού ανεργίας, την μεγάλη σημασία που αποδίδει το ΚΠΣ στην ανάπτυξη των ανθρωπίνων πόρων, δεδομένου ότι μόνο οι εργαζόμενοι που διαθέτουν επαρκή προσόντα μπορούν να εκμεταλλευθούν τις δυνατότητες απασχόλησης που δημιουργούνται μέσω του Ευρωπαϊκού Ταμείου Περιφερειακής Ανάπτυξης[semigr ]

5. υπογραμμίζει, ωστόσο, την απόλυτη ανάγκη να καταβληθεί κατά την περίοδο αυτή κάθε δυνατή προσπάθεια, τόσο σε εθνικό όσο και σε κοινοτικό επίπεδο, για την αποτελεσματική καταπολέμηση της ανεργίας, ιδίως δε της μακροχρόνιας ανεργίας, η οποία στην πραγματικότητα είναι υψηλότερη από ό,τι την παρουσιάζουν οι στατιστικές, αν και, παρά το σημαντικό επίπεδο παλιννόστησης και την επέκταση της εργασίας των γυναικών, παρουσιάζει πτωτικές τάσεις[semigr ]

6. θεωρεί επομένως ότι η μεσοπρόθεσμη αναθεώρηση του εθνικού σχεδίου ανάπτυξης (1994-99) πρέπει να χρησιμοποιηθεί ως ευκαιρία για να γίνουν οι απαραίτητες προσαρμογές για την αντιμέτωπιση του προβλήματος της μακροπρόθεσμης ανεργίας και την ενίσχυση της περιφερειακής οικονομικής βάσης - παράλληλα με την ευρωπαϊκή στρατηγική για τοπική ανάπτυξη και τις πρωτοβουλίες που ανέλαβε η Επιτροπή στον τομέα της απασχόλησης[semigr ]

7. εύχεται να ενισχυθούν οι ενοποιημένες επεμβάσεις του ΕΚΤ και του ΕΤΠΑ, ώστε να υπάρξει καλύτερος συντονισμός ανάμεσα στα μέτρα για την επαγγελματική κατάρτιση και την απόκτηση επαγγελματικών προσόντων αφενός και τις επενδύσεις για τη δημιουργία θέσεων εργασίας αφετέρου για να καταστεί δυνατή η επίτευξη καλύτερων αποτελεσμάτων συνεργασίας[semigr ]

8. υποστηρίζει τον στόχο να μειωθεί το υψηλό ποσοστό των νέων που διακόπτουν τις σπουδές τους και των νέων που δεν διαθέτουν επαγγελματική κατάρτιση και, καθόσον για τα δύο τρίτα των νέων που εγκαταλείπουν τη σχολική φοίτηση δεν υπάρχουν θέσεις επαγγελματικής κατάρτισης (5500 θέσεις για 14500 νέους), θεωρεί ότι πρέπει να καταβληθούν εντονότερες προσπάθειες προς επίτευξη του ως άνω στόχου, δεδομένου ότι οι νέοι που δεν διαθέτουν σχολική και επαγγελματική βασική εκπαίδευση αντιμετωπίζουν όλο και μεγαλύτερο κίνδυνο να γίνουν μακροχρόνια άνεργοι[semigr ]

9. ζητεί επίσης να δοθεί μεγαλύτερη οικονομική υποστήριξη για μέτρα κοινωνικής υποδομής, γεγονός που θα δημιουργήσει νέες ευκαιρίες στον τομέα της εκπαίδευσης, κατάρτισης και απασχόλησης για τις γυναίκες, ιδιαίτερα για τις γυναίκες με ειδικές ανάγκες[semigr ]

10. δεδομένου ότι το ποσοστό των γυναικών στις θέσεις επαγγελματικής κατάρτισης είναι μικρότερο του 2% ζητεί να αυξηθούν οι πιστώσεις από το ΕΚΤ και το ΕΤΠΑ για δράσεις που έχουν ως στόχο την προώθηση της ισότητας ευκαιριών των γυναικών[semigr ]

11. προσδοκά καλλίτερη απορρόφηση των νέων δυνατοτήτων προς όφελος των αναπήρων οι οποίες δημιουργήθηκαν με την αναμόρφωση των διαρθρωτικών ταμείων 1993[semigr ]

12. εκφράζει την ανησυχία του διότι οι δράσεις του στόχου 4 για την προσαρμογή των ειδικοτήτων των εργαζομένων στη βιομηχανική αλλαγή, οι οποίες αντιστοιχούν σε ποσοστό 14% των πιστώσεων που διατίθενται για τον στόχο 3 και 4, είναι πολύ λίγες[semigr ]

13. θεωρεί ότι έχει αποφασιστική σημασία για το οικονομικό και κοινωνικό μέλλον της Ιρλανδίας:

- να αναπτυχθεί και να διαφοροποιηθεί το γεωργικό της δυναμικό, εξ ου και η σημασία του προγράμματος LEADER II,

- να ξαναδοθούν στους τομείς της αλιείας, συμπεριλαμβανομένων των συναφών κλάδων όλες οι δυνατότητες που θα οδηγήσουν στην ανάπτυξή τους, με τον εκσυγχρονισμό των τομέων αυτών,

- να διανοιχθούν, καθ'όλη τη διάρκεια του έτους, νέες προοπτικές αύξησης ενός διαφοροποιημένου και ποιοτικού τουρισμού,

- να εφαρμοσθεί η αρχή της «διαρκούς και φιλοπεριβαλλοντικής ανάπτυξης», γνωστή και ως αρχή της «αειφόρου ανάπτυξης»[semigr ]

14. υπογραμμίζει ότι, δεδομένου του νησιωτικού χαρακτήρα της χώρας, είναι απόλυτη ανάγκη να συνεχισθεί αδιάπτωτα η ολοκλήρωση των απαραίτητων οδικών, σιδηροδρομικών, λιμενικών και αερολιμενικών έργων υποδομής, λαμβάνοντας επαρκώς υπόψη τα μεταφορικά συστήματα φιλικά προς το περιβάλλον όπως ο σιδηρόδρομος και η ναυτιλία, καθώς και σε κοινωνικά μεταφορικά μέσα όπως όλα τα δημόσια μέσα μεταφοράς[semigr ]

15. διαπιστώνει ότι η πρόοδος του δεύτερου ΚΠΣ είναι ικανοποιητική, δεδομένης της ανάληψης πιστώσεων κατά 98,9% του συνόλου στην περίπτωση ανάληψης υποχρεώσεων και κατά 87,2% στην περίπτωση πληρωμών, θεωρεί όμως, με βάση την κτηθείσα πείρα κατά την περίοδο 1989-1993, ότι ο συντονισμός των διαφόρων παρεμβάσεων και η τήρηση της αρχής της εταιρικής σχέσης θα μπορούσαν να βελτιωθούν[semigr ]

16. ζητεί τον καλύτερο συντονισμό μεταξύ των εθνικών και τοπικών φορέων που είναι αρμόδιοι για τις δράσεις του ΕΚΤ[semigr ] παροτρύνει μια μεγαλύτερη συμμετοχή των κοινωνικών εταίρων και των μη κυβερνητικών οργανώσεων στην εκτέλεση των προγραμμάτων, ούτως ώστε οι πιστώσεις του ΕΚΤ να χρησιμοποιηθούν άμεσα επ' ωφελεία των πλέον μειονεκτούντων ατόμων της ιρλανδικής κοινωνίας[semigr ]

17. ζητεί οι παρεμβάσεις να γίνονται σε περιφερειακό επίπεδο ώστε να επιτευχθεί η σύγκλιση μεταξύ των φτωχοτέρων και πλουσιοτέρων περιφερειών της Ιρλανδίας[semigr ] προς τούτο παροτρύνει ιδίως να υπάρξει περισσότερη ενίσχυση των τοπικών πρωτοβουλιών υπέρ της απασχόλησης και των μικρών και μεσαίων επιχειρήσεων[semigr ]

18. επιδοκιμάζει τη δέσμευση που έχουν αναλάβει οι ιρλανδικές αρχές να δημιουργήσουν ένα εθνικό σύστημα πιστοποίησης προσόντων και υπογραμμίζει ότι στη θέσπιση αυτού του συστήματος πρέπει να συμμετέχουν τόσο οι εργοδότες όσο και οι οργανώσεις που δρουν στον χώρο της επαγγελματικής εκπαίδευσης ή στο πλευρό των ανέργων και τούτο για να εξασφαλισθεί ότι το σύστημα τυγχάνει ευρείας αναγνώρισης από τους εργοδότες.

19. θεωρεί επίσης απαραίτητη, λόγω της έντονης διείσδυσης των ξένων συμφερόντων στην Ιρλανδία, την ενίσχυση των δυνατοτήτων της εγχώριας βιομηχανίας, ιδίως δε των ΜΜΕ, προκειμένου να διασφαλισθεί η μεγαλύτερη οικονομική αυτονομία της χώρας[semigr ]

20. επαναβεβαιώνει την προσήλωσή του στην εκτέλεση του προγράμματος PEACE για την Ιρλανδία και τονίζει τη σημασία της διασυνοριακής συνεργασίας μεταξύ της Ιρλανδικής Δημοκρατίας και της Βορείου Ιρλανδίας τόσο σε οικονομικό όσο και σε πολιτικό επίπεδο[semigr ]

21. υπενθυμίζει ότι, χωρίς οικονομική και κοινωνική συνοχή, η ΟΝΕ δεν μπορεί να είναι βιώσιμη[semigr ] καλεί, συνεπώς, την Επιτροπή, σε συνεργασία με τις εθνικές και τοπικές αρχές, να μελετήσει τους όρους που θα επιτρέψουν, μετά το 1999 και στην περίπτωση που η Ιρλανδία δεν θα είναι πλέον επιλέξιμη στο σύνολο της επικράτειάς της για το στόχο 1, να κατοχυρωθούν πλήρως για τις περιφέρειες που θα έχουν ακόμη ανάγκη όλα τα αναγκαία μέσα για την ενίσχυση της οικονομικής και κοινωνικής τους συνοχής[semigr ]

22. ζητεί όπως στο μέλλον υιοθετηθεί μία νέα προσέγγιση για τα κριτήρια επιλεξιμότητας και θεωρεί ότι το κριτήριο της ανεργίας πρέπει να αποτελεί ένα από τα κριτήρια αυτά[semigr ]

23. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.